PROJEKTS

LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr.   .§)

**Prasības mēraparātam, ar kuru pārbauda personas izelpas gaisu**

|  |
| --- |
| Izdoti saskaņā ar Administratīvās atbildības likuma 113. panta trešo daļu,  Ceļu satiksmes likuma  43.5 panta pirmo daļu,  likuma “Par mērījumu vienotību”  6. panta otro daļu |

1. Noteikumi nosaka prasības valsts metroloģiskajai kontrolei pakļauta­jam mēraparātam – alkometram (stacionārs, pārvietojams, pārnēsājams mērīšanas līdzeklis), ar kuru nosaka alkohola masas koncentrāciju personas izelpotajā gaisā noteiktajās kļūdu robežās, un kas paredzēts pierādījumu/apliecinājuma iegūšanai likuma prasību izpildes piemērošanā (turpmāk – alkometrs).

2. Alkometrs, kurš ražots vai laists tirgū Eiropas Savienības dalībvalstī, Eiropas Ekonomikas zonas valstī vai Turcijā un atbilst attiecīgās valsts tiesiskajam regulējumam, kas nodrošina līdzvērtīgu šo noteikumu prasību līmeni, ir uzskatāms par atbilstošu šo noteikumu prasībām.

3. Nacionālā standartizācijas institūcija publicē savā tīmekļvietnē piemērojamo standartu sarakstu, bet Nacionālā metroloģijas institūcija – to dokumentu sarakstu, kurus var piemērot šo noteikumu prasību izpildei.

4. Alkometrs, kurš atbilst piemērojamo standartu (vai to daļu) prasībām vai Starptautiskās reglamentētās metroloģijas organizācijas dokumentu (vai to daļu) prasībām, uzskatāms par atbilstošu šo noteikumu minētajām prasībām.

5. Alkometram izvirzītās metroloģiskās un tehniskās prasības minētas šo noteikumu 1. [pielikumā](https://likumi.lv/ta/id/124385#piel0).

6. Alkometra ekspluatācijas apstākļi ir noteikti šo noteikumu 2. pielikumā.

7. Prasības marķējumam:

7.1. Uz alkometra viegli saskatāmā, salasāmā, neizdzēšamā veidā ir šādi uzraksti:

7.1.1. ražotāja reģistrētā preču zīme vai ražotāja nosaukums;

7.1.2. alkometra tips, modelis;

7.1.3. alkometra sērijas numurs un izgatavošanas gads;

7.1.4. alkometra mērījumu diapazons;

7.1.5. apkārtējās vides temperatūras diapazons, kurā alkometru drīkst izmantot;

7.1.6. energoapgādes avota spriegums un strāvas frekvence;

7.1.7. citi ierobežojumi, kas var ietekmēt alkometra darbību.

7.2. Šo noteikumu 6.1. apakšpunktā noteikto informāciju uz alkometra uzliek redzamā vietā un informācijai jābūt skaidri salasāmai un neizdzēšamai.

7.3. Programmatūras identifikācija parādās alkometrā pēc pieprasījuma. Ja alkometra izmērs nav pietiekami liels, šo noteikumu 6.1.4. un 6.1.5. apakšpunktā minēto informāciju var iekļaut lietošanas instrukcijā.

8. Prasības lietošanas instrukcijai:

8.1. alkometram ir pievienota lietošanas instrukcija valsts valodā un saprotamā veidā;

8.2. lietošanas instrukcijā ietver šādu informāciju:

8.2.1. ekspluatācijas nosacījumi;

8.2.2. maksimālā un minimālā uzglabāšanas temperatūra;

8.2.3. normālie darbības apstākļi;

8.2.4. iesilšanas laiks pēc elektroenerģijas ieslēgšanas;

8.2.5. mehāniskie un elektromagnētiskie vides apstākļi;

8.2.6. mehāniskās un elektromehāniskās vides klases;

8.2.7. drošības nosacījumi.

9. Atzīt par spēku zaudējušiem Ministru kabineta 2005. gada 20. decembra noteikumus Nr. 977 “Prasības mēraparātiem, ar kuriem nosaka alkohola koncentrāciju personas izelpotajā gaisā” (Latvijas Vēstnesis, 2005, 26. nr.).

10. Sertifikāti, kuri izsniegti līdz šo noteikumu spēkā stāšanās dienai saskaņā ar Ministru kabineta 2005. gada 20. decembra noteikumiem Nr. 977 “Prasības mēraparātiem, ar kuriem nosaka alkohola koncentrāciju personas izelpotajā gaisā”, ir spēkā līdz tajos norādītā termiņa beigām.

Ministru Prezidents A. K. Kariņš

Veselības ministre           I. Viņķele

Iesniedzējs: veselības ministre I. Viņķele

Vīza: valsts sekretāre D. Mūrmane -Umbraško